**Pályázati felhívás iskolai büfé üzemeltetésére**

A Siófoki Szakképzési Centrum nyilvános, egyfordulós pályázatot hirdet a Siófoki SZC Mathiász János Technikum és Gimnázium iskolában büfé helyiség üzemeltetésének céljára.

**1. A pályázat kiíró neve, címe és elérhetőségei:**

Siófoki Szakképzési Centrum (8600 Siófok, Kálmán Imre Sétány 3.)

jelen pályázat vonatkozásában érintett intézménye:

Siófoki SZC Mathiász János Technikum és Gimnázium iskola

Cím: 8630 Balatonboglár, Szabadság utca 41.

OM azonosító: 203050/007

A pályázati eljárással kapcsolatban további felvilágosítás kérhető az alábbi email címen:

igazgato.mathiasz@siofokiszc.hu

**2. A pályázat tárgya: Büfé üzemeltetése**

**Az egészséges táplálkozási szokások gyermekkorban történő kialakítása és megerősítése**

* A büfé működtetésének célja, hogy az iskola tanulói és dolgozói megfelelő színvonalú és árszintű büfészolgáltatást vehessenek igénybe az épületen belül.
* A nyertes pályázónak kell az intézményekben található büfé helyiséget az élelmiszerforgalmazásra és tárolásra vonatkozó jogszabályi és szakhatósági előírások alapján kialakítania, illetve üzemeltetnie. Abban az esetben, ha a nyertes pályázó által kialakított büfé működéséhez a szakhatóságok utólag mégsem járulnak hozzá, illetve a működési engedélyt nem tudja a vállalkozó megszerezni, a büfé kialakításával felmerült költségeit egyedül viseli. E tárgyban polgári jogi igénnyel nem léphet fel a pályázat kiírójával szemben. A nyertes pályázó köteles figyelembe venni a tagintézmény vezető észrevételeit a büfé termékválasztásának kialakításánál, továbbá a 37/2014 (IV. 30.) EMMI rendeletben foglaltakat.
* A pályázóknak pályázatuk részeként üzemeltetési tervet kell benyújtaniuk, amely az alábbiakat tartalmazza:
* árképzési rendszer bemutatása,
* értékesíteni kívánt áru és termék választéka (lista)– a pályázat kiírója az egészséges termékek és friss gyümölcsök napi kínálatát pozitívan értékeli
* nyitva tartás.

* A pályázatkiíró előnyben részesíti az egészséges ételeket és italokat forgalmazó pályázókat az alábbi példák szerint:
* rostos gyümölcs-zöldséglevek, ásványvíz
* tejtermékek
* különböző töltelékkel készült teljes kiőrlésű pékáruk
* gyümölcsök, kompót/befőtt, friss gyümölcs, tejdesszertek
* sovány hússal, illetve húskészítménnyel készült szendvics, sok zöldséggel
* puffasztott gabonaszelet, natúr olajos magvak

* A § (4) bekezdése értelmében a népegészségügyi termékadóról szóló 2011. évi CIII. törvény hatálya alá tartozó, továbbá alkohol- és dohánytermék nem árusítható.
* **szeptember 1-jét követően a köznevelési és szakképző intézményekben (iskolabüfékben, áruautomatákban, stb.) nem árusíthatók többek között az alábbi főbb termékcsoportok:**
* hozzáadott cukrot vagy édesítőszert tartalmazó üdítő,
	+ kivéve a legalább 50% gyümölcs, illetve zöldséghányadot tartalmazó nektárok, gyümölcslevek és zöldséglevek, valamint a legalább 50%-ban tejalapanyag felhasználásával készült termékek
* hozzáadott cukrot vagy édesítőszert tartalmazó szörpök,
	+ kivéve a Magyar Élelmiszerkönyv szerinti kivonatalapú szörpök, valamint a legalább 50% gyümölcs, illetve zöldséghányadot tartalmazó szörpök
* energiaitalok
* hozzáadott cukrot vagy édesítőszert tartalmazó előre csomagolt készítmények (pl. kekszek, ostyák, cukorkák, tészták, stb.)
* alacsony rost tartalmú (8 gramm rost /100 gramm alatti) olajos magvakat tartalmazó csemegék (pl. müzlik)
* alacsony csokoládé- és kakaó tartalmú csomagolt élelmiszerek a Korm. rendelet szerinti cukortartalom függvényében
* magas só (1 gramm só/100 gramm feletti) vagy magas telített zsírsav (2 gramm telített zsírsav/100 gramm feletti) tartalmú ropogtatni valók (pl. snackek, chipsek stb.) a Korm. rendelet szerinti kivételekkel
* **A fenti lista kizárólag általános iránymutatásra szolgál, a részletes szabályokat a fenti rendeletek tartalmazzák, melyhez segítséget nyújt a NAV 53. Információs füzete.**
* A büfé kínálatának kialakítása az Országos Élelmiszerbiztonsági és Táplálkozás - tudományi Intézet (OÉTI) ajánlásában foglaltak figyelembe vételével történik.
* A pályázatkiíró fenntartja magának a jogot, hogy a pályázatot/pályázatokat eredménytelenné nyilváníthatja, amennyiben a beérkezett pályázat/pályázatok szakmai tartalma nem felel meg a pályáztató által kialakított feltételrendszernek.
* A pályázatkiíró június 30. napjáig tartó bérleti szerződést köt a pályázat eredményessége esetén a büfé üzemeltetésére.
* A bérleti szerződés felbontásra kerül, amennyiben a büfét üzemeltető a népegészségügyi termékadóról szóló 2011. évi CIII. törvény hatálya alá tartozó terméket árul.
* A nyertes pályázónak havi bérleti díjat kell fizetni a büfé helyiségének használatáért. (a rezsiköltséget a bérleti díj tartalmazza.

**3. A kapcsolódó szerződés időtartam:** 2025 szeptember 01. napjától 2026. június 30. napjáig szól.

**4. A meghirdetett helyiség**

**8630 Balatonboglár, Szabadság u. 71. sz. alatt található.**

Alapterülete: **10 m2**

A helyiség büfé üzemeltetés céljára alkalmas, mely előzetes írásbeli bejelentkezés alapján megtekinthető a pályázat érvényességi ideje alatti minden hétfőn 8:00-12:00 óra között. Kérjük, hogy az írásbeli bejelentkezést a pályázat kiírójának e-mail címére legkésőbb a megtekintési szándékot megelőző 48 óráig eljuttatni szíveskedjen.

Az üzemeltetéshez szükséges gépek, berendezési és felszerelési tárgyak beszerzése, a helyiség büfé üzemeltetés céljára való alkalmassá tétele és folyamatos karbantartása, továbbá takarítása a nyertes pályázó feladata.

**5. A pályázatok benyújtásának helye és határideje:**

Az ajánlattétel benyújtási határideje: **2025. augusztus. 15. napja 12.00 óra**

Az ajánlattétel benyújtásának módja**:** Email-en a(z) igazgato.mathiasz@siofokiszc.hu címre.

*Kérjük az email tárgyába beírni: "Büfé üzemeltetése"*

**6. A pályázatok elbírálásának tervezett időpontja:** **2025. augusztus 18.**

Pályáztató teljeskörű *hiánypótlást biztosít*, az „elbírálás szempontjaira” benyújtott ajánlat viszont nem módosítható. Kiegészítő tájékoztatás kérhető *a pályázat benyújtási határideje lejárta előtti 4. munkanapig*.

A pályázat eredményéről a pályázók írásban, e-mail útján kapnak tájékoztatást.

**7. A pályázatok elbírálásának szempontja:**

* + kínálat minősége,
	+ nyitvatartási idő,
	+ vállalt felszerelés, berendezés minősége, mennyisége.

**8. Egyéb követelmények:**

A nyertes pályázó kötelessége a kereskedelmi, vendéglátási tevékenység folytatásához szükséges bejelentési kötelezettség teljesítése, továbbá az üzemeltetéshez szükséges engedélyek beszerzése, alkalmazottai a jogszabályoknak megfelelően egészségügyi alkalmassággal kell rendelkezniük és büntetlen előéletűnek kell lenniük.

**9. A pályázat érvénytelen, ha:**

* a pályázat benyújtására rendelkezésre álló határidő lejárta után nyújtották be,
* egyéb módon nem felel meg a pályázati felhívásban meghatározott feltételeknek,
* a pályázó nem a megfelelő csatornákon keresztül nyújtja be a pályázatát,
* legalább egy érvényes pályázat sem érkezett.
* A kiíró egyéb okból annak nyilvánítja.

**10. A pályázatokban szereplő adatok és csatolandó dokumentumok**

* *pályázati adatlap*
* tevékenység végzésére feljogosító vállalkozói igazolvány/engedély, illetve jogi személy esetén hatályos cégkivonata – ennek hiányában alapító okirata - egyszerű másolata
* Összevont nyomtatvány az adóhatósági igazolásokkal kapcsolatos ügyek intézéséhez (IGAZOL) benyújtásával kiadott NAV igazolás vagy a köztartozás mentes adózói adatbázisban való szereplés kinyomtatva
* üzemeltetési terv
* pályázó nyilatkozata arra vonatkozóan, hogy vállalja a jelen pályázati kiírásban foglalt feltételeket
* adatvédelmi nyilatkozat
* a képviseletre való jogosultságnak megfelelően aláírt nyilatkozat, mely szerint:
* nincs ellene csőd-, felszámolási eljárás folyamatban, végelszámolás alatt nem áll,
* nincs önkormányzati adóhatóságnál nyilvántartott adótartozása,
* tevékenységét nem függesztette fel vagy tevékenységét nem függesztették fel
* átláthatósági nyilatkozat

**11. Egyéb:**

A pályázó tudomásul veszi, hogy az iskolabüfék árukínálatának hatósági ellenőrzését a népegészségügyi hatóság végzi.

Az értékesíteni kívánt áru és termék választék listát a pályázat kiírója a 20/2012. (VIII. 31.) EMMI rendelet 130.§ (2) bekezdésben foglaltakra tekintettel szakvélemény beszerzése céljából megküldi a nevelési-oktatási intézményben működő iskola-egészségügyi szolgálat részére.

A szakvéleményben foglaltakat a bíráló bizottság köteles figyelembe venni. (20/2012. (VIII. 31.) EMMI rendelet 130.§ (3). )

 Balatonboglár, 2025. július 16.